KOMISIJOS REGLAMENTAS (EB) Nr. 1308/2005
2005 m. rugpjūčio 10 d.
dėl nuolatinio konkurso perparduoti Bendrijos rinkoje Švedijos intervencinės agentūros turimą žaliavinį cukrų paskelbimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo (1), ypač į jo 9 straipsnio 3 dalį,
kadangi:
(1)
Švedija turi žaliavinio cukraus intervencinių atsargų. Tenkinant rinkos poreikius, Švedijos intervencinės agentūros turimas žaliavinio cukraus atsargas, priimtas intervencijai iki 2005 m. kovo 31 d., reikia pateikti į vidaus rinką.
(2)
Tokiam pardavimui reikėtų taikyti 2001 m. birželio 27 d. Komisijos reglamentą (EB) Nr. 1262/2001, nustatantį išsamias Tarybos reglamento (EB) Nr. 1260/2001 nuostatų dėl intervencinių agentūrų vykdomo cukraus supirkimo ir pardavimo įgyvendinimo taisykles (2). Jei būtina, reikia nukrypti nuo to reglamento ir nustatyti kai kurias konkrečias tvarkos taisykles.
(3)
Siekiant atsižvelgti į padėtį Bendrijos rinkoje, reikėtų numatyti nuostatą, pagal kurią Komisija kiekviename daliniame konkurse nustatytų mažiausią pardavimo kainą.
(4)
Švedijos intervencinė agentūra turėtų pranešti Komisijai apie gautus pasiūlymus. Konkurso dalyvių nereikėtų nurodyti.
(5)
Šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Švedijos intervencinė agentūra nuolatinio konkurso būdu pateikia parduoti Bendrijos vidaus rinkoje 59 038 tonas turimo žaliavinio cukraus, priimto intervencijai iki 2005 m. kovo 31 d.
2 straipsnis
1. 1 straipsnyje numatytas konkursas ir pardavimas vyksta laikantis Reglamento (EB) Nr. 1262/2001 nuostatų, išskyrus tuos atvejus, kai šiame reglamente numatyta kitaip.
2. Nukrypstant nuo Reglamento (EB) Nr. 1262/2001 22 straipsnio 2 ir 3 dalių, Švedijos intervencinė agentūra parengia pranešimą apie konkursą ir jį paskelbia ne vėliau nei likus aštuonioms dienoms iki pasiūlymų teikimo pradžios.
Šiame pranešime visų pirma nurodomos konkurso sąlygos.
Prieš paskelbiant, pranešimas ir visi jo pakeitimai nusiunčiami Komisijai.
3 straipsnis
Mažiausias kiekvieno dalinio konkurso pasiūlymas - 250 tonų.
4 straipsnis
1. Pasiūlymai pirmajam daliniam konkursui pradedami teikti 2005 m. rugpjūčio 19 d. ir baigiami teikti 2005 m. rugpjūčio 25 d. 9 val. Briuselio laiku.
Pasiūlymų pateikimo antrajam ir vėlesniems daliniams konkursams terminas prasideda pirmąją darbo dieną po to, kai baigiasi atitinkamas ankstesnis terminas. Pasiūlymai teikiami iki 9 val. Briuselio laiku:
-
2005 m. rugsėjo 8 d., 15 d., 22 d. ir 29 d.,
-
2005 m. spalio 6 d., 13 d., 20 d. ir 27 d.
2. Pasiūlymai turi būti pateikti Švedijos intervencinei agentūrai:
Statens jordbruksverk
Vallgatan 8
S-55182 Jönköping
Tel. (46-36) 15 50 00
Faksas. (46-36) 19 05 46
5 straipsnis
Nukrypstant nuo Reglamento (EB) Nr. 1262/2001 28 straipsnio 1 dalies a punkto, kiekvienas konkurso dalyvis pateikia konkurso užstatą - 20 EUR už 100 kg žaliavinio cukraus.
6 straipsnis
Švedijos intervencinė agentūra praneša Komisijai apie gautus pasiūlymus per dvi valandas nuo pasiūlymų pateikimo termino, nustatyto 4 straipsnio 1 dalyje, pabaigos.
Konkurso dalyviai nenurodomi.
Apie pateiktus pasiūlymus pranešama elektroniniu būdu, naudojant priede pateiktą formą.
Jeigu pasiūlymų nebuvo pateikta, valstybė narė apie tai praneša Komisijai per tą patį laiką.
7 straipsnis
1. Komisija nustato mažiausią pardavimo kainą arba nusprendžia nepriimti pasiūlymų remdamasi Reglamento (EB) Nr. 1260/2001 42 straipsnio 2 dalyje nurodyta tvarka.
2. Jeigu konkurso laimėtojui suteikus teisę pirkti už mažiausią kainą, nustatytą remiantis 1 dalimi, viršijamas turimas kiekis, konkurso laimėtojui parduodamas kiekis sumažinamas atsižvelgiant į turimą kiekį.
Jeigu konkurso laimėtojais paskelbus visus dalyvius, siūlančius tą pačią kainą, viršijamas turimas kiekis, šis kiekis paskirstomas taip:
a)
padalijant turimą kiekį atitinkamiems konkurso dalyviams, proporcingai kiekvieno iš jų pasiūlymuose nurodytam visam kiekiui; arba
b)
paskirstant turimą kiekį atitinkamiems konkurso dalyviams, remiantis kiekvienam iš jų nustatytu maksimaliu kiekiu tonomis; arba
c)
traukiant burtus.
8 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2005 m. rugpjūčio 10 d.